‘નવસર્જન’ સંસ્થામાં ફિલ્ડવર્કર તરીકે કામ કરતાં સુરેશભાઈ જાદવેે મંદિર પ્રવેશ મુદ્દે સરપંંચ અને ગામના અન્ય આગેવાનો મળીને કુલ ૧૧ લોકો સામે સાણંદ પોલીસમથકમાં ફરિયાદ કરી હતી. પોલીસ દ્વારા પહેલાં આ ફરિયાદ લેવા આનાકાની કરાઈ હતી, પરંતુ સુરેશભાઈએ ઉચ્ચ કક્ષાએ જવાની તૈયારી દર્શાવી એટલે સરપંચ સહિતના આગેવાનોએ સુરેશભાઈ સાથે સમાધાનનો માર્ગ અપનાવીને ફરિયાદ પાછી ખેંચવા કહ્યું. જોકે સુરેશભાઈએ પોલીસ સુપરિન્ટેન્ડેન્ટ સમક્ષ રજૂઆત કરતાં તેમની ફરિયાદ સ્વીકારવામાં આવી અને ૨૦૦૯માં અર્ધ લશ્કરી દળની ટુકડી સાથે સુરેશભાઈએ મંદિરમાં પ્રવેશ કર્યો. આ અંગે સુરેશભાઈ કહે છે, “લડત આપી એટલે મંદિર પ્રવેશ મળ્યો, પરંતુ ગામ છોડવું પડ્યું છે. હું છેલ્લાં પાંચ-છ વર્ષથી ગામમાં ગયો નથી અને મારી જમીનનું ધ્યાન પણ રાખી શકતો નથી. હાલમાં પણ કોર્ટકેસ ચાલુ જ છે. જોકે મેં મંદિર પ્રવેશ કરાવ્યો ત્યારથી મંદિરને તાળંુ મારી દેવાયું છે.”